User:Rayhan Nayeef

কবিতা-১

 প্রস্থান 

মুফ্তি মোহাম্মদ রায়হান

 পৃথিবী থেকে এক প্রাণ হারিয়েছি 

 সময় থেকে প্রহর। 

 রাত্রি থেকে নক্ষত্র হারিয়েছি 

 ভূখণ্ড থেকে শহর। 

 চন্দ্র থেকে জ্যোৎস্না হারিয়েছি 

 দিবা থেকে সূর্য। 

 বাগিচা থেকে পুষ্প হারিয়েছি 

 ধরণী থেকে ঐশ্বর্য। 

 পবন থেকে সুবাস হারিয়েছি 

 মৌর্বী থেকে তনু। 

 আসমান থেকে মেঘ হারিয়েছি 

 বৃষ্টি থেকে রংধনু। 

 বনভূমি থেকে প্রাণী হারিয়েছি 

 নীড় থেকে সেই পাখি। 

 মুখ থেকে তার বাণী হারিয়েছি 

 ধর থেকে দুই আঁখি। 

কবিতা-২

এবার মুক্তি দে

মুফতি মোহাম্মদ রায়হান

একলা পথে নিবিড় ছায়া,

একলা আছি বেশ-

তোদের স্পর্শ দেহে লাগে যদি

হয়ে যাবো নিঃশেষ।

হারিয়ে যাবো পৃথিবীর মাঝে

ভুলে থেকে যত দুঃখ,

একলা পথে গ্লানি বয়ে নেব

হোকনা আবার অসুখ।

পৃথিবী যদি নাহি চায় মোরে

হাটবো তখন এই ভূধরে।

মিলিয়ে যাবো শূন্য আকাশে,

''বিলীন হবো! হোক-''

সে-ও যদি তোরা ভালো থাকো, থাক-না!

জড়িয়ে নেব ক্ষত, শোক।

ফাল্গুনে ফোঁটে রঙিন পুষ্প,

কুঞ্জে তোরা মালি হস।

আমি না হয় প্রজাপতি হবো,

ভুলে যাবো যত ছিল যশ।

এতেও যদি আপত্তি করিস

পাখি হয়ে যাবো উড়ে,

দূর অচেনা অচিনপুরে

থাকবো আপন করে।

যদি- একলা হয় মোর পথচলা,

''কেন থাকবো? ছাড়বো এ-পাড়া।''

ভুলে যেতে যদি তোরাও পারিস,

''আমি কেন নয়? দেবো নাকো ধরা।''

বৃক্ষ যখন ফল নাহি দেয়

''কেটে ভস্ম! পাওনা কষ্ট!''

আমি কেন একা!

যশ লোভে, রাজ্য লোভে সত্তা নষ্ট!

আমি তো বলেছি, “একলা হবো।”

তোরা না-হয় জোড়ে ঘুরিস।

মিছে মায়ায় থেকেও- সত্য!

আপত্তি কেন করিস?

তোরা যাহা চাও তাহা যেন পাও,

থাকি তবে দূরে সরে।

একটা পৃথিবী, বিশাল আকাশ

আলো থাকে ঘরে ঘরে।

অভাব যদি মনে করিস তোরা

অঢেল অর্থ নিব, নে-

কামনা করি ভালো থাক তোরা,

আমায় এবার মুক্তি দে।